Diari Oficial de la Generalitat Valenciana


Sumari del DOGV 8834, del 15-06-2020 (2020/4378)

RESOLUCIÓ de 10 de juny de 2020, de la Direcció General de LABORA Servei Valencià d'Ocupació i Formació, relativa al compromís voluntari d'inserció presentat per les entitats de formació d'acord amb la Resolució de 27 de desembre de 2019, de la Direcció General de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació amb càrrec a l'exercici pressupostari 2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8834

Data del DOGV
:   15-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4378


Data del document
:   10-06-2020

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * salut pública
    * ajuda d'urgència
    * legislació
    * epidèmia
    * informació dels treballadors
    * malaltia infecciosa
    * estat d'emergència
    * cura d'infermeria
    * aprenentatge professional
    * Dret del treball
    * manteniment de l'ocupació
    * política sanitària
    * carrera professional
    * ajuda econòmica
    * cura de la salut

RESOLUCIÓ de 10 de juny de 2020, de la Direcció General de LABORA Servei Valencià d'Ocupació i Formació, relativa al compromís voluntari d'inserció presentat per les entitats de formació d'acord amb la Resolució de 27 de desembre de 2019, de la Direcció General de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació amb càrrec a l'exercici pressupostari 2020. [2020/4378]  
  
En data 13 de gener de 2020 es va publicar en el Diari Oficial de la Generalitat Valenciana la Resolució de 27 de desembre de 2019, de la Direcció General de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació amb càrrec a l'exercici pressupostari 2020, en aplicació de l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament.  
En atenció a aquesta convocatòria, les entitats de formació van presentar les sol·licituds i els projectes formatius a desenvolupar atenent les circumstàncies econòmiques del mercat laboral existents en el moment de la seua publicació, de manera que algunes d'aquestes van incloure en el projecte presentat el compromís voluntari d'inserció de l'alumnat d'acord amb el que es preveu en el seu resolc sisé apartat 3.e.  
En data 14 de març de 2020 es va publicar en el BOE el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, que ha sigut objecte de successives pròrrogues. Com a conseqüència de l'actual pandèmia ocasionada per la Covid-19, la situació del mercat laboral ha canviat respecte de la que existia en el moment de la publicació de la resolució de 27 de desembre de 2019, de tal forma, que moltes entitats de formació s'enfrontaran a la impossibilitat de complir amb el compromís de contractació inicialment assumit, amb les consegüents penalitzacions previstes en la resolució de convocatòria.  
  
La impossibilitat de complir amb els compromisos derivaria en el seu cas de fets inevitables i imprevisibles, per la qual cosa es considera oportú facilitar a les entitats l'opció de ratificar o retirar el compromís ateses les condicions actuals, ja que no haurien de patir les conseqüències de circumstàncies que de cap manera es podien preveure en el moment en què van formular la sol·licitud.  
D'acord amb el que s'hi ha exposat, i en ús de la facultat que confereix a aquesta direcció general l'article 14.1.f del Decret 194/2013, de 20 de desembre, del Consell, pel qual s'aprova el Reglament d'organització i règim jurídic del Servei Valencià d'Ocupació i Formació, resolc:  
  
  
Concedir a les entitats que d'acord amb la Resolució de 27 de desembre de 2019, hagen assumit voluntàriament un compromís d'inserció, en les modalitats de formació per a la inserció, formació modular transversal, col·lectius i formació per a completar certificats de professionalitat un termini de cinc dies perquè ratifiquen o retiren el compromís d'inserció inicialment assumit si així ho consideren necessari en atenció a les noves circumstàncies del mercat laboral. En cas que les entitats no es pronuncien sobre aquest tema en el termini concedit, s'entendrà que es ratifiquen en aquest.  
  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.  
  
Contra aquesta resolució, que esgota la via administrativa, podrà interposar-se potestativament un recurs de reposició davant d'aquest mateix òrgan en el termini d'un mes, segons el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, segons el que es preveu en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, tot això sense perjudici de la interposició de qualsevol altre recurs que es considere convenient.  
  
València, 10 de juny de 2020.- El director general de LABORA Servei Valencià d'Ocupació i Formació: Enric Nomdedéu i Biosca.